Una desena de caixes niu s'instal·len als arbres de l'Albereda Sud d'Alaquàs
23/03/2017

# Una desena de caixes niu s'instal·len als arbres de l'Albereda Sud d'Alaquàs

*   23/03/2017
*   [Medi ambient](/categoria/9/0/medi_ambient)
*   [Imprimir](#)
*   Compartir
*    https://www.alaquas.org/documento.asp?id\_do=16089

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F16089%2F0&title=Ajuntament%20d%27Alaqu%C3%A0s.%20Premsa.Una%20desena%20de%20caixes%20niu%20s%27instal%C2%B7len%20als%20arbres%20de%20l%27Albereda%20Sud%20d%27Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/16089/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2017/2/16089/23032017foto_grup_Form_4.jpg)](https://www.alaquas.org/ficheros/documentos/2017/2/16089/23032017foto_grup_Form_10.jpg "<a href='https://www.alaquas.org/ficheros/documentos/2017/2/16089/23032017foto_grup_Form_10.jpg' target=_blank><i class='fa fa-external-link' aria-hidden='true'></i>.Una desena de caixes niu s'instal·len als arbres de l'Albereda Sud d'Alaquàs</a>")

L'activitat, que forma part de les polítiques de Medi Ambient municipals, ha estat organitzada per l'Ajuntament d'Alaquàs i ha participat el Taller d'Ocupació d'Alaquàs

El passat mes de febrer els alumnes del Taller d’Ocupació d’Alaquàs, especialitzats en activitats bàsiques en vivers, jardins i centres de jardineria, acompanyats pel Consell de Xiquets i Xiquetes d’Alaquàs i junt a la regidora de Medi Ambient, Diana Muñoz, van col·locar una desena de caixes niu per a pardals al jardí de l’Albereda Sud perquè milloren les condicions de nidificació d’aus com els teuladins, entre altres. També van estar presents el coordinador de Medi Ambient, Lluís Planells, i el tècnic de Seo Birdlife, Pablo Vera.

Aquesta activitat que es troba dins de les millores de les polítiques de Medi Ambient de l’Ajuntament d’Alaquàs, pretén que davant la pèrdua de buits en arbres on s’allotgen els pardals per una continua tala o crema d’arbres dels voltants, aquests tinguen a la seua disponibilitat un espai segur i adequat per a la seua reproducció.

Les caixes que es van construir a un taller de la Setmana del Medi Ambient de 2016 s’han col·locat a una distància considerable del sòl i pengen en l’aire perquè cap predador hi puga saltar a sobre des d’una altra branca. A més, estan orientades direcció sud o est ja que els pardals se senten més còmodes en aquestes orientacions.

L’objectiu principal és donar recer a pardals tan comuns a la Comunitat Valenciana com són els teuladins i els totestius i aprofitar per controlar la població així com les condicions d’aquesta.

A més, es preveu que a curt termini s’instal·li un altra caixa niu als camps municipals de futbol dedicada a una parella de xoriguers que habiten a la zona. Aquestes aus són les responsables de controlar la població de xicotets mamífers presents als horts pròxims.

En definitiva, l’activitat que forma part del compromís que Alaquàs estableix amb el medi ambient va estar tot un èxit amb la intervenció de més d’una vintena de persones en la instal·lació d’estes caixes niu que milloraran les condicions d’habitatge de les aus i ajudaran en el control de la població dels animals.